แนวโน้มดัชนีเช้าผันผวน
นักวิเคราะห์ฯคาดตลาดหุ้นไทยเช้านี้แกว่งผันผวน แม้ดาวโจนส์เมื่อคืนนี้จะปรับตัวขึ้นแรง ให้กรอบการเคลื่อนไหวที่ 950-980 จุด
30 ต.ค. 2565

นักวิเคราะห์ฯคาดตลาดหุ้นไทยเช้านี้แกว่งผันผวน แม้ดาวโจนส์เมื่อคืนนี้จะปรับตัวขึ้นแรง ให้กรอบการเคลื่อนไหวที่ 950-980 จุด          นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้น่าจะแกว่งตัวผันผวน แม้เมื่อคืนนี้ดาวโจนส์จะปรับตัวขึ้นแรงกว่า 100 จุด ตอบรับตัวเลขเศรษฐกิจสหรัฐฯ ที่ออกมาดี รวมทั้งการที่เฟดออกมาระบุว่าพร้อมใช้เครื่องมือทุกอย่างเพื่อทำให้เศรษฐกิจฟื้นตัว แต่อย่างไรก็ตามดาวโจนส์ฟิวเจอร์ในช่วงเช้านี้กลับปรับตัวลง มองว่าคงต้องรอดูการแถลงผลประชุมเฟดอย่างเป็นทางการที่จะออกมาในคืนนี้           ทั้งนี้นักลงทุนยังมีความกังวลเรื่องการแก้ปัญหาหนี้กรีซ หลังกรีซต้องมีการทำประชามติว่าจะยอมรับข้อตกลงการให้ความช่วยเหลือหรือไม่ ขณะที่ตลาดหุ้นอื่นในภูมิภาคเช้านี้แกว่งตัวในแดนบวกลบสลับกันไป  พร้อมให้กรอบการเคลื่อนไหวที่ 950-980 จุด